Diari Oficial de la Generalitat Valenciana


Sumari del DOGV 9653, del 02-08-2023 (2023/8181)

Anunci de la informació pública de la rectificació d'errades en el Projecte de reparcel·lació sector R-4 Bola II. Expedient 9559/2021.
--------------------------------------------------------------------------------------------------------------------------------------

### Dades del document

Número de DOGV
:   9653

Data del DOGV
:   02-08-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/8181


Data del document
:   17-07-2023

Organisme emissor
:   Ajuntament de Xàtiva

Tipus de document
:   Anunci

Descriptors 

:   * administració local
    * pla d'urbanisme
    * ajuda pública

Anunci de la informació pública de la rectificació d'errades en el Projecte de reparcel·lació sector R-4 Bola II. Expedient 9559/2021. [2023/8181]  
Per resolució de l'Alcaldia núm. 1134 de data 12 de juliol de 2023, i de conformitat amb el que es disposa en l'article 109.2 de la Llei 39/2015, d'1 d'octubre, del procediment administratiu comú de les administracions públiques, en el qual es disposa que les administracions públiques podran, així mateix, rectificar en qualsevol moment, d'ofici o a instàncies de les persones interessades, els errors materials, de fet o aritmètics existents en els seus actes i l'article 98 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, s'ha resolt:  
  
  
Primer  
Sotmetre a informació pública l'expedient per a la modificació del projecte de reparcel·lació del sector R-4 Bola II, aprovat per acord plenari de 18 de juliol de 2002, únicament a l'efecte que conste expressament la titularitat de la corresponent parcel·la d'aportació núm. 3 (registral 30012, tom 417, foli 113, inscripció 1a) i conseqüentment d'adjudicació núm. 3 (registral 30882, tom 1079, llibre 417, foli 133) a favor dels hereus de Trinidad i Isabel Oltra Ferri, i es corregeix l'error detectat conforme a l'acord plenari de data 4 de desembre de 2003, per termini d'un mes mitjançant la publicació del corresponent anunci en el Diari Oficial de la Generalitat Valenciana, així com notificació individual als propietaris afectats per la modificació. El referit anunci servirà també com a notificació a aquelles persones interessades a les qui no puga realitzar-se la notificació de la present Resolució, així com a les que tinguen domicili desconegut.  
  
Durant aquest termini l'expedient quedarà a la disposició de qualsevol interessat a l'efecte de la seva consulta en les dependències municipals del departament d'Urbanisme, durant l'horari d'atenció al públic (de dilluns a divendres de 09.00 a 14.00 hores).  
  
Segon  
Donar tràmit d'audiència a totes aquelles que tinguen la condició de persones interessades.  
  
Tercer   
Requerir als hereus de Trinidad i Isabel Oltra Ferri, que aporten la documentació oportuna a l'objecte que acrediten tal condició.  
  
Quart   
Finalitzat el termini d'informació pública i de la presentació d'al·legacions, serà emès a tals efectes el corresponent informe pels serveis tècnics i jurídics municipals previ a la seva aprovació, si és el cas.  
  
  
Xàtiva, 17 de juliol de 2023.- L'alcalde: Roger Cerdà i Boluda.